Θέμα: Modern Greek Language (Secondary School)
Ερώτηση: Ο Οδυσσέας Ελύτης "θα μείνει" στην Πλάκα. Στη δημιουργία ενός ειδικού χώρου, για να μπορεί κανείς να δει τη σπουδαία κληρονομιά του νομπελίστα ποιητή Οδυσσέα Ελύτη, προχωρά το Υπουργείο Πολιτισμού και Αθλητισμού. Ένα παλαιό κτήριο και δύο βοηθητικά κτίσματα στη συμβολή των οδών Διοσκούρων και Πολυγνώτου στην Πλάκα αποκαθίστανται για τον λόγο αυτό από την αρμόδια υπηρεσία του Υπουργείου. Το "Αρχείο Ελύτη" βρίσκεται σήμερα στην κατοχή της κυρίας Ηλιοπούλου, η οποία πρότεινε τη δημιουργία ειδικού χώρου στο Υπουργείο Πολιτισμού και Αθλητισμού το 2013. Μετά την έγκριση από τους αρμόδιους φορείς το κτήριο αναμένεται να ολοκληρωθεί σύντομα. Στο ισόγειο του κτηρίου θα τοποθετηθεί ο χώρος υποδοχής του κοινού, ο χώρος παρουσίασης σημαντικών σταθμών της ζωής και του έργου του ποιητή, καθώς και το γραφείο του. Εδώ, θα μπορεί κανείς να δει τις πρώτες εκδόσεις, τα χειρόγραφα, διάφορα έργα ζωγραφικής του Ελύτη, έργα που ο ίδιος αγαπούσε, μεταφράσεις και άλλα. Στον 1ο όροφο θα δημιουργηθεί αίθουσα πολλαπλών χρήσεων για διαλέξεις, συνέδρια, εκπαιδευτικά προγράμματα, αλλά και μουσικές και ποιητικές εκδηλώσεις, καθώς και ένα μικρό καφέ με θέα στην Ακρόπολη, τον λόφο της Πνύκας και το Αστεροσκοπείο. Το υπόγειο πρόκειται να χρησιμοποιηθεί ως βιβλιοθήκη με βιβλία, περιοδικά, δίσκους, φωτογραφικό, ηχητικό και κινηματογραφικό υλικό και θα διαθέτει υπολογιστές. Εδώ, οι ερευνητές θα έχουν πρόσβαση στο σύνολο των εκδόσεων, ελληνικών και ξένων, σε αφιερώματα και βιβλία για το έργο του Ελύτη. Σε έναν άλλο ειδικό χώρο θα φυλάσσεται υλικό που δεν θα εκτίθεται, όπως σημειωματάρια, αποκόμματα από τον Τύπο, αφίσες, προγράμματα και άλλα. Διασκευή από ηλεκτρονικό άρθρο για τις ανάγκες των εξετάσεων, https://www.lifo.gr/now/culture/305956/o-odysseas-elytis-tha-meinei-stin-plaka, 10-12-2020. Δεδομένου του παραπάνω κειμένου, είναι αληθής η παρακάτω πρόταση;. Το παραπάνω κείμενο αποτελεί ηλεκτρονική διαφήμιση.
Επιλογές:
Σωστό
Λάθος
Σωστή απάντηση (αριθμός επιλογής, από 0): 1